gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3421, del 27-01-1999 (1998/11553)

Informació pública de la delimitació, programa i projecte de reparcel·lació de la Unitat d'Execució Residencial número 1/1998, situat en sòl urbà.
--------------------------------------------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11647


Organisme emissor
:   Ajuntament de Cox

Tipus de document
:   Anunci

Informació pública de la delimitació, programa i projecte de reparcel·lació de la Unitat d'Execució Residencial número 1/1998, situat en sòl urbà. [1998/S11462]
  
L'Ajuntament de Cox ha formulat la delimitació, programa i el projecte de reparcel·lació de la Unitat d'Execució Residencial número 1/1998, situat en sòl urbà, amb els límits següents:
  
Nord, sendica d'Albatera; sud, camí de Catral; est, carrer Los Quintos i oest, Sector RC-3.
  
Tant la delimitació de la Unitat d'Execució com el programa d'actuació integrada, el qual fixa com a sistema d'execució de la urbanització el de gestió directa, a càrrec de l'Ajuntament, i també el projecte de reparcel·lació incorporat a aquest, queden exposats al públic de conformitat amb els articles 33, 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística Valenciana, els quals podran ser examinats i formular les al·legacions que s'estimen pertinents durant el termini de 20 dies comptadors a partir de l'endemà al de la publicació d'aquest edicte en el Diari Oficial de la Generalitat Valenciana.
  
Durant aquest període d'exposició es podran presentar altres alternatives tècniques a la continguda en el programa, amb la documentació expressada en els apartats a i b de l'article 32 de l'esmentada llei, acompanyada, si s'escau, de projectes complementaris.
  
L'expedient complet es troba a disposició dels interessats en la Secretaria General de l'Ajuntament de Cox.
Diari Oficial de la Generalitat Valenciana


Sumari del DOGV 3501, del 24-05-1999 (1999/3837)

Informació pública de l'aprovació provisional de l'estudi de detall del carrer de Lepanto.
------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3837


Organisme emissor
:   Ajuntament d'Utiel

Tipus de document
:   Anunci

Informació pública de l'aprovació provisional de l'estudi de detall del carrer de Lepanto. [1999/Q3837]
  
El Ple de l'Ajuntament, en la sessió del dia 25 de març de 1999, va acordar l'aprovació provisional de l'estudi de detall de la zona situada al carrer de Lepanto, número 21, d'Utiel, presentat per Monrabal Mateo, SL, cosa per la qual, d'acord amb el que s'estableix en la Llei 6/1994, Reguladora de l'Activitat Urbanística, i el Reglament de Planejament de la Comunitat Valenciana, se sotmet a informació pública, pel període d'un mes, comptador des de l'endemà de la publicació d'aquest anunci en el Diari Oficial de la Generalitat Valenciana, perquè s'hi puguen presentar les al·legacions que s'estimen pertinents.
Diari Oficial de la Generalitat Valenciana


Sumari del DOGV 3562, del 17-08-1999 (1999/7319)

Informació pública del Programa per al desenvolupament de l'actuació integrada dels carrers Illes Canàries, escultor Vicente Beltrán Grimalt i Pere II el Cerimoniós de València.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7319


Organisme emissor
:   Via Tertia, SL

Tipus de document
:   Anunci

Informació pública del Programa per al desenvolupament de l'actuació integrada dels carrers Illes Canàries, escultor Vicente Beltrán Grimalt i Pere II el Cerimoniós de València. [1999/X7319]
  
La societat mercantil Vía Tertia, SL, ha formulat una proposta de Programa d'Actuació Integrada per al desenvolupament urbanístic dels terrenys inclosos en la unitat d'execució única delimitada pel Pla de Reforma Interior de Millora carrers Illes Canàries, Escultor Vicente Beltrán Grimalt i Pere II el Cerimoniós, acompanyant-hi Projecte d'Urbanització i el propi Pla de Reforma Interior de Millora, a l'empara d'allò previst en l'article 48 en relació amb el 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació d'allò establert per l'article 48.1.C), en relació amb el 46.3 de l'esmentada Llei, se sotmet la referida proposta de Programa, amb la documentació annexa, a informació pública pel termini de vint dies hàbils, comptats a partir de l'endemà de la publicació d'aquest anunci en el Diari Oficial de a Generalitat Valenciana. Així mateix, se sotmeten a informació pública, pel mateix termini, els estatuts de l'Agrupació d'Interès Urbanístic per al desenvolupament de l'Actuació Integrada dels carrers Illes Canàries, Escultor Vicente Beltrán, Pere II el Cerimoniós de València, que avala aquesta iniciativa de Programa, així com els acords adoptats pels seus òrgans.
  
Durant l'esmentat període qualsevol interessat podrà formular davant de l'Ajuntament de València al·legacions i alternatives tècniques en competència amb la present, i durant els cinc dies hàbils següents al venciment del termini anterior, proposicions juridicoeconòmiques.
  
La referida documentació es troba dipositada en la Notaria del senyor José Alicarte Domingo (protocol núm. 2.862, de data 28 de juliol de 1999), situada a València, carrer de Colom núm. 12-2n-2ª, i ha estat presentada el dia 23 de juliol de 1999, amb el número de registre d'entrada 028573, a l'Ajuntament de València.
  
Qualsevol interessat podrà comparèixer a l'esmentada Notaria i sol·licitar que se li exhibesca l'acta de protocolització de la documentació que integra la proposta de Programa, i obtenir còpia de l'esmentada acta. Així mateix, podrà presentar-se en el Servei de Planejament de l'Ajuntament de València (Av. Aragó, 35) per tal d'examinar l'exemplar dipositat.
Diari Oficial de la Generalitat Valenciana


Sumari del DOGV 3583, del 15-09-1999 (1999/7905)

Informació pública de l'extracte de la convocatòria i les bases per a la provisió d'una plaça de policia local.
---------------------------------------------------------------------------------------------------------------

### Dades del document

Número de DOGV
:   3583

Data del DOGV
:   15-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7905


Data del document
:   27-08-1999

Organisme emissor
:   Ajuntament de Piles

Tipus de document
:   Convocatòria

Descriptors 

:   * Piles
    * administració local
    * policia
    * concurs administratiu

Informació pública de l'extracte de la convocatòria i les bases per a la provisió d'una plaça de policia local. [1999/M7905]
  
L'Ajuntament de Piles, en el Butlletí Oficial de la Província de València número 197, de data 20 d'agost de 1999, va publicar la convocatòria i les bases específiques que regiran el procés selectiu per a proveir, en propietat, una plaça de policia local, mitjançant oposició per torn lliure. En virtut d'això, es dona publicitat a les esmentades bases.
  
El termini de presentació d'instàncies serà de 20 dies hàbils, a partir del següent a la publicació de l'extracte d'aquesta convocatòria en el Boletín Oficial del Estado.
  
Els següents anuncis derivats d'aquesta convocatòria es publicaran en el Butlletí Oficial de la Província de València i al tauler d'edictes d'aquest ajuntament.
Diari Oficial de la Generalitat Valenciana


Sumari del DOGV 3475, del 16-04-1999 (1999/2136)

Exposició pública de l'Estudi d'Impacte Ambiental de la construcció de camí forestal, al terme municipal de Zorita del Maestrazgo (Castelló).
---------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/2136


Organisme emissor
:   Conselleria de Medi Ambient

Tipus de document
:   Anunci

Exposició pública de l'Estudi d'Impacte Ambiental de la construcció de camí forestal, al terme municipal de Zorita del Maestrazgo (Castelló). [1999/X2136]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 36/1997, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: construcció de camí forestal, al terme municipal de Zorita del Maestrazgo.
  
Expedient: 265/98 € AIA.
  
Terme municipal: Zorita del Maestrazgo (Castelló).
  
Promotor: José Martí Carceller
  
Lloc: Conselleria de Medi Ambient, carrer de l'Arquitecte Alfaro, 39, 46530 València, i Ajuntament de Zorita del Maestrazgo.
  
Període: trenta dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3620, del 08-11-1999 (1999/9318)

Expedient número 450/1999. Adjudicació del subministrament d'un analitzador de sobretaula per a bioquímica.
-----------------------------------------------------------------------------------------------------------

### Dades del document

Número de DOGV
:   3620

Data del DOGV
:   08-11-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/9318


Organisme emissor
:   Conselleria de Sanitat

Tipus de document
:   Anunci

Expedient número 450/1999. Adjudicació del subministrament d'un analitzador de sobretaula per a bioquímica. [1999/X9318]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Centre de Transfusió de la Comunitat Valenciana. Avinguda de Cid, 65-accc. 46740 València. Telèfon 15 488 42 20, fax 96 386 81 09.
  
c) Número d'expedient: 450/1999.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament d'un analitzador de sobretaula per a bioquímica.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.548, de 28 de juliol de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cinc milions set-centes mil pessetes (5.700.000 pessetes/34.257,69 euros).
  
5. Adjudicació
  
a) Data: 22 de setembre de 1999.
  
b) Contractista: Abbott Científica, SA.
  
c) Nacionalitat: espanyola.
  
d) Import d'adjudicació: cinc milions sis-centes cinquanta mil pessetes (5.650.000 pessetes/33.957,18 euros).
Diari Oficial de la Generalitat Valenciana


Sumari del DOGV 3485, del 30-04-1999 (1999/2612)

Informació pública de l'alternativa tècnica del programa urbanístic per al desenvolupament de l'actuació integrada de la Unitat d'Actuació nº 2, de la PR Los Desamparados.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2612


Organisme emissor
:   Ajuntament d'Orihuela

Tipus de document
:   Anunci

Informació pública de l'alternativa tècnica del programa urbanístic per al desenvolupament de l'actuació integrada de la Unitat d'Actuació nº 2, de la PR Los Desamparados. [1999/X2612]
  
Azulejos J. Tarancón, SL, ha presentat en aquest ajuntament l'alternativa tècnica del programa urbanístic per al desenvolupament de l'actuació integrada de la Unitat d'Actuació nº 2, de la P.R. Los Desamparados (PL-24/98), d'aquest terme municipal.
  
L'alternativa tècnica formulada comprèn Projecte d'Urbanització i Projecte de Reparcel·lació.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptadors a partir de l'endemà de a la publicació d'aquest anunci.
  
Durant la informació pública la documentació tècnica presentada romandrà exposada al Departament d'Urbanisme de l'Ajuntament, i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i tret que se n'acorde la pròrroga de 20 dies addicionals, en els casos legalment previstos, es podran presentar les propostes juridicoeconòmiques.
  
Alhora, se significa que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb parador ignorat.
Diari Oficial de la Generalitat Valenciana


Sumari del DOGV 3432, del 11-02-1999 (1999/1051)

Expedient número 90/99. Adjudicació de l'arrendament d'un sistema d'impressió per al Centre d'Informàtica de la Conselleria de Sanitat.
---------------------------------------------------------------------------------------------------------------------------------------

### Dades del document

Número de DOGV
:   3432

Data del DOGV
:   11-02-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/1051


Organisme emissor
:   Conselleria de Sanitat

Tipus de document
:   Anunci

Expedient número 90/99. Adjudicació de l'arrendament d'un sistema d'impressió per al Centre d'Informàtica de la Conselleria de Sanitat. [1999/M1051]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. Carrer de Roger de Llúria, 19, 46758 València. Telèfon 68 778 05 94, fax 96 386 66 07.
  
c) Número d' expedient: 90/99.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: arrendament d'un sistema d'impressió per al Centre d'Informàtica de la Conselleria de Sanitat.
  
c) Lot:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.396 de 18 de desembre de 1998.
  
3. Tramitació, procediment i forma d'adjudicació
  
a) Tramitació: anticipada urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: trenta-sis milions sis-centes mil pessetes (38.890.766 PTA) (219.970,43 e).
  
5. Adjudicació
  
a) Data: 18 de gener de 1999.
  
b) Contractista: Xerox Renting S.A.U.
  
c) Nacionalitat: espanyola.
  
d) Import d'adjudicació: trenta-cinc milions nou-centes noranta-sis mil pessetes (41.180.896 PTA) (216.340,32 e).
Diari Oficial de la Generalitat Valenciana


Sumari del DOGV 3517, del 15-06-1999 (1999/4137)

Recurs contenciós administratiu número 02/2450/1998.
----------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4137


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2450/1998. [1999/4137]
  
El president de la Sala Contenciosa Administrativa del Tribunal Superior de Justícia de la Comunitat Valenciana, Secció Segona
  
Fa saber: Que Rosa M.ª Colomer Guinart ha interposat recurs contenciós administratiu amb el número 02/0002450/1998 contra resolució de 21 de juliol de 1998 de la Direcció General de Personal de la Conselleria de Cultura (Diari Oficial de la Generalitat Valenciana de 31 de juliol de 1998) que resol definitivament el concurs de trasllats sobre convocatòria de 15 de gener de 1998 per a professors d'Ensenyament Secundari, Formació Professional, Artística i Idiomes.
  
Cosa que es fa pública als esfectes establits a l'article 60 de la Llei d'aquesta jurisdicció.
Diari Oficial de la Generalitat Valenciana


Sumari del DOGV 3608, del 20-10-1999 (1999/8726)

Expedient número SU/24/99. Adjudicació del contracte de subministrament d'equipament divers per al laboratori de Tecnologia de Computadors de la Universitat Jaume I de Castelló de la Plana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3608

Data del DOGV
:   20-10-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8726


Organisme emissor
:   Universitat Jaume I de Castelló

Tipus de document
:   Anunci

Expedient número SU/24/99. Adjudicació del contracte de subministrament d'equipament divers per al laboratori de Tecnologia de Computadors de la Universitat Jaume I de Castelló de la Plana. [1999/8726]
  
El Rectorat de la Universitat Jaume I de Castelló, en compliment del que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: SU/24/1999.
  
2. Objecte del contracte
  
a) Tipus de contracte: subministrament.
  
b) Descripció de l'objecte: equipament divers per al laboratori de Tecnologia de Computadors.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 19 de juliol de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: cinc milions tres-centes mil pessetes (5.300.000 PTA).
  
5. Adjudicació
  
a) Data: 29 de setembre de 1999.
  
b) Contractista: Hewlett-Packard Española, SA
  
c) Nacionalitat: espanyola.
  
d) Import d'adjudicació: cinc milions dues-centes vint-i-cinc mil cent trenta-cinc pessetes (5.225.135 PTA).
Diari Oficial de la Generalitat Valenciana


Sumari del DOGV 3587, del 21-09-1999 (1999/8128)

RESOLUCIÓ de 30 de juliol de 1999, del conseller d'Ocupació, per la qual nomena el senyor Jesús Garrido Martínez personal eventual de la conselleria.
-----------------------------------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8128


Organisme emissor
:   Conselleria d'Ocupació

Tipus de document
:   Resolució

RESOLUCIÓ de 30 de juliol de 1999, del conseller d'Ocupació, per la qual nomena el senyor Jesús Garrido Martínez personal eventual de la conselleria. [1999/A8128]
  
De conformitat amb el que estableix l'article 6 del Text Refós de la Llei de Funció Pública Valenciana, així com el Decret 349/1995, de 28 de novembre, sobre regulació del personal eventual al servei de la Generalitat Valenciana, resolc:
  
Nomenar el senyor Jesús Garrido Martínez personal eventual de la Conselleria d'Ocupació, per a exercir funcions d'assessor del conseller.
  
Atenent la preparació exigida i el nivell de titulació adequat a la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E049.
  
Aquest nomenament tindrà efecte des del dia 20 de setembre de 1999.
  
València, 30 de juliol de 1999.- El conseller d'Ocupació: Rafael Blasco Castany.
Diari Oficial de la Generalitat Valenciana


Sumari del DOGV 3602, del 11-10-1999 (1999/8649)

Informació pública de la proposta de programa de l'actuació integrada de la unitat d'execució número 1/95/1999 denominada Carlos Arniches.
------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8649


Organisme emissor
:   Ajuntament d'Ondara

Tipus de document
:   Anunci

Informació pública de la proposta de programa de l'actuació integrada de la unitat d'execució número 1/95/1999 denominada Carlos Arniches. [1999/M8649]
  
Per l'Acord del ple de l'Ajuntament d'Ondara del dia 30 de setembre de 1999, s'ha disposat sotmetre a informació pública la proposta de programa de l'actuació integrada de la unitat d'execució número 1/95/1999 denominada Carlos Arniches, segons el projecte de l'arquitecte Josep Ivars i Pérez, elaborat d'ofici per a la gestió directa de l'actuació, d'acord amb el que disposa l'article 46.1 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La documentació aprovada consta d'una memòria de programa, delimitació de la unitat d'execució, i proposició economicofinancera, projecte d'urbanització i projecte de reparcel·lació.
  
Segons el que disposa l'article 46.3 de l'esmentada llei, se sotmet la proposta de programa, el projecte de reparcel·lació i projecte d'urbanització, a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana; durant aquest termini qualsevol interessat podrà consultar la documentació i formular les al·legacions o alternatives tècniques que considere convenients. La dita documentació es troba dipositada en la Secretaria General de l'Ajuntament d'Ondara.
  
Així mateix, durant el període de cinc dies hàbils, comptats a partir del venciment del termini anterior, podran presentar-se les proposicions juridicoeconòmiques de les distintes alternatives tècniques que optaren a l'adjudicació del programa, a no ser que durant els 10 primers dies d'informació pública, alguna persona es comprometa a presentar una alternativa tècnica substancialment distinta a la inicial i preste caució d'això en la quantia que es determine. En aquest cas, la pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconèixer-la, presenten pliques prematurament.